Det oplyser P4 Nordjylland. I løbet af de første 11 måneder af i år har 207 unge mellem 15 og 29 år søgt ind i den nordjyske hjemmeværns-region. Det er 50 ansøgere flere end samme periode sidste år - og det største antal i fem år. Lisbeth Frost Jensen, der er informationschef ved hær-hjemmeværnet i Nordjylland, er begejstret for stigningen på godt 30 procent. Hun forklarer den øgede interesse med, at hjemmeværnets opgaver dels er blevet meget mere synlige, dels opleves som mere relevante for befolkningen. Noget, der især springer i øjnene ved ansøgerfeltet, er, at hver fjerde ansøger i dag er en ung kvinde. Dét ser Lisbeth Frost Jensen som udtryk for, at ligestillingen også har vundet indpas i hjemmeværnet.

Referat:
Unge nordjyder søger i stigende grad ind i Hjemmeværnet.